 Maxamed Cali Geeddi oo la waydiiyey waxa ka jira warar sheegaya in guddigan ay ku lug leedahay xukuumaddu, waxa uu yidhi; Waxa wanaagsan in horta sida wax u bilaabmeen aad la socotaan, waxaannu ka koobannahay oo isugu nimi culimo, waxaanuna is-nidhi dhibaatada dhacday waa in aynu wax ka qabanno, annaga dawladdii tilifoon noomay soo dirin oo namay amrin, laakiin iimaankayaga ayaa nagu kellifay in aannu dhibaatada Ceelbardaale wax ka qabano, markaasaanu is-abaabulnay oo dadkii kalena u yeedhay, sida salaadiinta, cuqaasha iyo waxgaradkaba, markaa yaan nalagu tuhmin in aannu dhinac u xaglinayno oo dawladdani namay soo dirin, mucaaradna namay soo dirin ee annagaa Illaahay dartii isu xilsaarnay in dhibaatada wax ka qabano, ragga ergada ku jiraana maaha rag dawladda ku jira amma asxaabta ku jira, runtiina arrintani ma aha mid siyaasadeed ee waa mid nabadeed oo dhaqan waxyaabahaas oo dhanna way ka baxsan tahay. 